CELEX: 62009TN0434
Language: sk
Date: 2009-10-26 00:00:00
Title: Vec T-434/09: Žaloba podaná 26. októbra 2009 — Centrotherm Systemtechnik/ÚHVT — centrotherm Clean Solutions (CENTROTHERM)

19.12.2009   
            
            
               SK
            
            
               Úradný vestník Európskej únie
            
            
               C 312/40
            
         Žaloba podaná 26. októbra 2009 — Centrotherm Systemtechnik/ÚHVT — centrotherm Clean Solutions (CENTROTHERM)
   (Vec T-434/09)
   2009/C 312/67
   Jazyk žaloby: nemčina
   
      Účastníci konania
   
   
      Žalobkyňa: Centrotherm Systemtechnik GmbH (Brilon, Nemecko) (v zastúpení: J. Albrecht, Rechtsanwalt)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: centrotherm Clean Solutions GmbH & Co. KG (Blaubeuren, Nemecko)
   
      Návrhy žalobcu
   
   
               —
            
            
               zrušiť rozhodnutie R 6/2008-4 štvrtého odvolacieho senátu z 25. augusta 2009 v rozsahu, v akom sa ním vyhovelo návrhu na zrušenie,
            
         
               —
            
            
               zaviazať žalovaného na náhradu trov konania,
            
         
               —
            
            
               zaviazať ďalšieho účastníka konania na náhradu trov konania týkajúcich sa jeho účasti na konaní.
            
         
      Žalobné dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „CENTROTHERM“ pre výrobky a služby zaradené do tried 11, 17, 19 a 42 (ochranná známka Spoločenstva č. 1 301 019).
   
      Majiteľ ochrannej známky Spoločenstva: žalobkyňa.
   
      Účastník, ktorý sa domáha vyhlásenia neplatnosti: centrotherm Clean Solutions GmbH & Co. KG.
   
      Rozhodnutie výmazového oddelenia: vyhlásenie ochrannej známky Spoločenstva za zrušenú.
   
      Rozhodnutie odvolacieho senátu: čiastočné zrušenie rozhodnutia výmazového oddelenia a čiastočné vyhlásenie ochrannej známky Spoločenstva za zrušenú.
   Dôvody žaloby:
   
               —
            
            
               porušenie článku 57 ods. 5 v spojení s článkom 51 ods. 1 a 2 nariadenia Rady (ES) č. 207/2009 (1), pretože žalovaný nedostatočne zohľadnil dôkazy o používaní ochrannej známky, ktoré boli predložené v stanovenej lehote,
            
         
               —
            
            
               porušenie povinnosti zistiť skutkový stav ex offo,
            
         
               —
            
            
               porušenie článku 76 ods. 1 a 2 a článku 57 ods. 1 nariadenia č. 207/2009, ako aj pravidla 40 ods. 5 nariadenia Komisie (ES) č. 2868/95 (2), pretože žalovaný nezohľadnil dôkazy o používaní predložené spolu s odôvodnením odvolania,
            
         
               —
            
            
               nesprávne použitie diskrečnej právomoci, pretože dodatočne predložené dôkazy mali byť zohľadnené dokonca aj v prípade, že boli predložené oneskorene,
            
         
               —
            
            
               subsidiárne, nepoužiteľnosť pravidla 40 ods. 5 nariadenia č. 2868/95 podľa článku 241 ES, pretože toto pravidlo porušuje článok 76 ods. 1 a článok 57 ods. 1 v spojení s článkom 51 ods. 1 a článkom 162 ods. 1 nariadenia č. 207/2009, článok 202 ES, ako aj všeobecné zásady práva Spoločenstva, najmä zásadu právneho štátu týkajúcu sa proporcionality, základné vlastnícke právo a právo na spravodlivé konanie.
            
         
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ, L 78, s. 1).
   
      (2)  Nariadenie Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke Spoločenstva (Ú. v. ES L 303, s. 1; Mim. vyd. 17/001, s. 189).